Țara cu cei mai înalți oameni din lume. Locuitorii ei dețin de peste 60 de ani acest record, dar ar putea să-l piardă. Care sunt motivele pentru care ar putea fi întrecuți de altă regiune din punctul de vedere al staturii.
Locul unde trăiesc cele mai înalte persoane de pe glob. Oamenii ocupă primul loc de mai bine de 60 de ani, însă ar putea fi surclasați. Studiile realizate în ultimele 6 decenii i-au poziționat mereu pe prima poziție.
Mai exact, o cercetare efectuată în urmă cu puțină vreme arată că cei care locuiesc în regiunile din Țările de Jos dețin o performanță în această privință, chiar dacă în ultimii ani au început să scadă tot mai mult în înălțime.
Institutul național de statistică, Centraal Bureau voor de Statistiek (CBS), a confirmat că bărbații și femeile sunt cei mai înalți de pe planetă. Informațiile publicate de The Guardian arată că instituția guvernamentală a făcut un sondaj în care au fost măsurate 719.000 de persoane.
Acestea au avut vârste cuprinse între 19 și 60 de ani. După o perioadă de stagnare, bărbații olandezi născuți în 2001 sunt în medie cu 1 cm mai scunzi decât generația născută în 1980. Pe de altă parte, femeile olandeze sunt cu 1,4 cm mai scunde.
Olanda este de 6 decenii țara cu cei mai înalți oameni de pe pământ. Ocupă primul loc din lume la acest capitol încă din anul 1958. Datele colectate până acum au arătat că doar în 1967 bărbații au căzut pe locul doi, însă au revenit după un an.
Oamenii din Țările de Jos s-au situat în ultima perioadă în vârful clasamentului mondial. Studiile recente arată că un bărbat mediu de 19 ani avea o înălțime de puțin peste 182,9 cm în anul 2020. În plus, femeile de aceeași vârstă măsurau 169,3 cm.
Staticienii guvernamentali au venit cu explicații legat de motivele pentru care olandezii scad în înălțime. Aceștia sunt de părere că schimbările se produc din cauza imigrației în ascensiune, a populației mai scunde și a copiilor născuți din aceste populații în Olanda.
„Creșterea a stagnat și în generațiile în care ambii părinți s-au născut în Olanda, dar și în generațiile în care toți cei patru bunici s-au născut în Olanda. Bărbații sută la sută olandezi nu au mai crescut, iar la femei tendința este de scădere”, au spus staticienii, mai arată sursa menționată mai devreme.
Oamenii de știință din această țară susțin că există soluții pentru a remedia această ”criză”. Dr. Gert Stulp, de la Facultatea de Științe Comportamentale și Sociale a Universității din Groningen, are câteva teorii speculative.
Acesta este interesat să afle dacă prăbușirea economică din 2007 ar fi putut avea un impact în această chestiune. „Poate că aspecte precum criza financiară au însemnat că unii copii au crescut în alte condiții, mai precare, decât generațiile anterioare”, a spus specialistul.
„Este posibil ca dietele să se fi schimbat. Poate că dietele din ultimii ani au avut mai puțini nutrienți importanți pentru creștere. Se crede că acesta este motivul pentru care americanii scad în înălțime; diete mai sărace, mai multe calorii, dar mai puțini nutrienți.
O altă speculație este că scăderea înălțimii ar putea fi cauzată de faptul că mai mulți oameni exclud din diete produsele de origine animală. Dar, din nou, nu există dovezi clare în acest sens”, a completat Gert Stulp.